बे साननैसो हाग्रा नि जुनार हमनायखौ खोनानो मोनगासिनो दं। मोसा, मैदेर नि उनाव मुफुर नि गाग्लोबनाय जाथाय। मुफुर आ बांसिन खालामदों बेबायदि। बरपेटा रोद आव न आव हाबदों मुफुर आ। बेखौ फुङाव नुनाय लोगो लोगो नो ओनसोलनाङै नो दावराव जायो। बेनि खौरां मोननानै पुलिस आरो हाग्रा बिफान आ फैयो आरो ट्रेंकुलाईज खालामनानै मानास माहारियारि हाग्रामा याव लांना हगारना होयो। मुफुर नि अनजिमा या बारा जानायनि थाखाय नो बेबायदि ओंखारनो हागौ होनना बुंदों मानास नि जुनार फाहामगिरि प्रभात बसुमतारि आ। मखजाथावदि थांनाय साननैसो आव मानास निफ्राय ओंखारबोनाय मा 12 मुफुर खौ हाग्रा बिफान आ हमनो हादों।